cyanic-selkie/wikianc huggingface dataset:
יחסי איראן–ניו זילנד
היסטוריה
ניו זילנד פתחה את שגרירותה בטהראן בשנת 1975, בעוד איראן פתחה את שגרירותה בוולינגטון באמצע שנות ה-80. בשנת 1985 הוקמה ועדת שרים משותפת לפיתוח היחסים הכלכליים הדו-צדדיים עם איראן. בשנת 2002 נחתם הסכם ליצוא בשר כבש מניו זילנד לאיראן. בשנת 2012 הוטלו עיצומים על איראן בשל תוכנית הגרעין שלה, ואף ניו זילנד נטלה חלק בעיצומים. ביולי 2015 נחתם הסכם המעצמות על תוכנית הגרעין האיראנית שצמצם באופן משמעותי את הסנקציות והמגבלות על איראן לעשר שנים לפחות, בתמורה להגבלת תוכנית הגרעין שלה. הסנקציות הקשורות להסכם הוסרו בינואר 2016. בשנת 2017 חתמו איראן וניו זילנד על הסכם ליצוא כבשים ובשר מניו זילנד לאיראן.
משה אלחרר
ביוגרפיה
נולד במרוקו ועלה ארצה בגיל 5. למד בישיבה התיכונית כפר גנים, ולאחר מכן בישיבת קדומים במשך שש שנים. אחר כך למד שנתיים בישיבת מרכז הרב ומשם עבר לשנתיים נוספות לישיבת צוף דבש בעיר העתיקה שם למד אצל רבותיו, הרב שלום משאש והרב אליהו אברז'ל. במהלך שנים אלו סיים את מבחני הרבנות וקיבל סמיכה לרבנות מהרב שלום משאש, מהרב מרדכי אליהו, מהרב אברהם אלקנה כהנא שפירא ומהרב עובדיה יוסף.
בשנים ה'תש"ן-ה'תשנ"ה שימש כרב של היישובים והמושבים כלנית, טפחות וכפר חנניה.
לאחר מכן עבר לצפת ושימש כרב צבאי בגזרת לבנון בדרגת סרן.
בשנת ה'תשנ"ח התמנה לרבה של המועצה המקומית שלומי ומאז מכהן בתפקיד. קודמיו בתפקיד היו הרב מסעוד ריוח, הרב שלמה משה עמאר, הרב שלום חזן והרב שמואל אליהו שנתמנה לרבה של העיר צפת מספר שנים קודם לכן.
במשך כחמש עשרה שנים למד אצל רבו הרב שלום משאש והיה מקורב אליו מאוד עד לפטירתו בשנת ה'תשס"ג. נחשב לאחד מהרבנים הממשיכים את דרכו כיום. היה מקורב מאוד גם לרב דוד שלוש.
בנוסף ממשיך את שיטתו ודרכו ההלכתית של הרב בן-ציון מאיר חי עוזיאל, במסגרת זו ייסד ועומד בראש בית המדרש שערי עוזיאל וחוקר את כתביו והגותו.
אורסולה האובנר
ב אורסולה האובנר (נולדה ב־22 בדצמבר 1945) היא פוליטיקאית אוסטרית במפלגת הברית למען עתיד אוסטריה (BZÖ), לשעבר חלק ממפלגת החירות האוסטרית (FPO).
משה אלחרר
ביוגרפיה
מכהן כחבר הוועד להוצאת כתבי הרב עוזיאל והיה שותף בעשור האחרון להוצאת הספרים משפטי עוזיאל, מכמני עוזיאל והשופט והמשפט בהוצאה מחודשת עם תיקונים ותוספות.
אורסולה האובנר
ביוגרפיה
אורלוסה נולדה בבאד גויזרן, אוסטריה עילית, ועשתה את בחינות הבגרות שלה בבאד אישל בשנת 1963. אורסולה היא מורה לשעבר, ופוליטיקאית מקומית. אחיה הצעיר הוא ירג היידר אשר היה ראש מפלגת החירות האוסטרית.
משה אלחרר
חיים אישיים
מתגורר בשלומי ונשוי למילת. לזוג חמישה ילדים.
דרכו
הרב אלחרר הוא מחוקרי יהדות מרוקו ומנהגיה, כתב מספר ספרים ועשרות מאמרים על מקור המנהגים ושורשם והחילוקים שנתגלעו במהלך השנים. במסגרת עבודתו בולט החקר שלו אודות שיעור כזית, מנהגי חגים ביהדות מרוקו ודעת רבני מרוקו בדורות האחרונים ויחסם לציונות ולהקמת המדינה בראייה הלכתית. בשנת 2019 פרסם פסק הלכה לפיו אסור לאכול בכלל עלי גפן, משום שהם נוגעים בחרקים.
אורסולה האובנר
קריירה פוליטית
אורסולה הצטרפה אל אחיה ירג היידר כאשר החליט לפרוש ממפלגת החירות האוסטרית (FPO) וליצור את הברית למען עתיד אוסטריה (BZÖ). עם הזמן עלתה הצלחתה בזירה הפולטית, והיא מונתה כחברת ממשלה (Staatssekretärin) בפברואר 2003, בתפקיד סגנית השר לעניינים חברתיים.
ביוני 2004, מונתה, בלחץ אחיה, לראש מפלגת החירות האוסטרית.
בעקבות הדחתו של הרברט האפט, יושב ראש המפלגה, היא מונתה במקומו לשר פדרלי בנושאי הרווחה בינואר 2005. עם זאת תקופתה כראש המפלגה נחשבת לכישלון.
ב-2006 הצטרפה למפלגת "הברית למען עתיד אוסטריה", שהתפצלה ממפכת "החירות".
שימשה חברת הפרלמנט מטעם המפלגה עד 2013. לאחר שמפלגת "הברית למען עתיד אוסטריה" לא עברה את אוחז החסימה.
חיים אישיים
אורסולה נשואה עם שתי בנות.
רז נחמיאס
רז נחמיאס (נולד ב-6 במאי 1996) הוא כדורגלן ישראלי, המשחק בעמדת המגן השמאלי בהפועל רמת גן.
קריירה
נחמיאס התחיל את הקריירה שלו בקבוצת הילדים של הפועל אשקלון. בגיל 10, הצטרף למכבי תל אביב במדיה שיחק עד סוף ינואר, אז עבר ליריבה העירונית.
ב-1 באוגוסט 2015, נחמיאס ערך את הופעת הבכורה שלו בקבוצה הבוגרת בהפסד 1–3 למכבי תל אביב במסגרת גביע הטוטו. בינואר, נחמיאס הושאל להפועל ראשון לציון ועונה לאחר מכן שיחק בבית"ר תל אביב רמלה. ב-24 באפריל 2017, נחמיאס הבקיע את שער הבכורה שלו בקבוצה בניצחון 0–4 נגד מכבי אחי נצרת.
בקיץ, חזר להפועל תל אביב, שירדה עונה קודם לכן לליגה הלאומית. נחמיאס, היה שותף לחזרה של ליגת העל, אך שוחרר מהקבוצה בסיום העונה.
ב-26 ביוני 2018, נחמיאס חתם בהפועל רמת גן.
ב-26 ביוני 2019, נחמיאס שוחרר מהפועל תל אביב וחתם בסקציה נס ציונה, העולה החדשה לליגת העל. ב-24 באוגוסט, נחמיאס ערך את הופעת הבכורה שלו בליגת העל.
ב-14 ביולי 2020, נחמיאס חתם בהפועל חיפה. ב-10 בינואר 2021, חתם בהפועל חדרה, אך כעבור כחודש עבר לבני יהודה.
ב-25 ביוני 2021, נחמיאס חתם בהפועל רמת גן.
יחסי ג'מייקה–הודו
יחסי ג'מייקה-הודו הם היחסים הדיפלומטיים בין ג'מייקה לרפובליקה של הודו. היחסים בין ג'מייקה להודו מתבטאים בלבביות וידידותיות כתוצאה מקשרים תרבותיים ופוליטיים בירושת השלטון הבריטי, כגון חברות בחבר העמים הבריטי, דמוקרטיה פרלמנטרית, השפה האנגלית וקריקט.
שתי המדינות חברות בארגון המדינות הבלתי-מזדהות, וג'מייקה תומכת במועמדותה של הודו לחברות קבועה במועצת הביטחון של האו"ם.
נציגות
להודו יש נציבות קבועה בקינגסטון בעוד שלג'מייקה יש קונסוליה בניו דלהי ובקרוב תיפתח שם גם נציגות קבועה.
סחר
לפי נתוני משרד הסחר של ממשלת הודו, הסחר בין הודו לג'מייקה היה שווה 23 מיליון דולר בשנים 10–2009, כאשר הודו מייצגת כמעט את כל היצוא לג'מייקה.
הודים בג'מייקה
כ-50,000-61,500 הודים, או אנשים ממוצא הודי גרים בג'מייקה, והם מהווים כמעט 3% מהאוכלוסייה. נתון זה כולל גם את העבדים שהובאו לג'מייקה בסוף המאה התשע עשרה ובמאה העשרים.
דיולה קניג
ביוגרפיה
בין 1859 לבין 1867, דיולה קניג היה תלמיד של בית הספר התיכון בגיור בגימנסיה של מסדר בנדיקטוס הקדוש. הוא סיים את בחינות הבגרות ב "Eximio modo maturis" בשנת 1867, כלומר בהצטיינות יתרה, שכן הוא קיבל את הציון הטוב מכולם, ואפילו צוין לשבח בבחינותיו בשפה הלטינית. בצעירותו כתב גם שירים שיצאו לאור.
בתחילה החליט ללמוד רפואה. הוא נרשם לפקולטה לרפואה של אוניברסיטת וינה. לאחר השנה הראשונה המשיך בלימודיו בברלין. שם היו מוריו שנים ממיטב המתמטיקאים בתקופתו, ליאופולד קרונקר וקארל וויירשטראס. הוא המשיך את המחצית השנייה של שנת הלימודים בהיידלברג. כאן היה בין היתר תלמידו של הרמן לודוויג פון הלמהולץ. בעידודו של הלמהולץ, הוא כתב את עבודתו המדעית הראשונה (הרפואית) המודדת את קצב תפקוד העצבים בעת השפעות חיצוניות (למשל צריכת אלכוהול). פרסום זה הופיע בשנת 1870. באותה שנה קיבל את הדוקטורט שלו באוניברסיטת היידלברג. לצד המתמטיקה, ולבקשת פרופסור ליאו קניגסברגר התחייב להישאר בהיידלברג. קניגסברגר הפך לפרופסור באוניברסיטת היידלברג בשנת 1869, והרצאותיו במכון למתמטיקה השפיעו רבות על קניג. תחת פיקוחו של קוניגסברגר הוא כתב את המאמר הראשון שלו במתמטיקה בשנת 1871. לאחר מכן בילה חצי שנה נוספת בברלין, שם האזין שוב לוויירשטראס ולקרונקר. לא רק שהוא זכה למוניטין בחו"ל, אלא שהבחינו בו גם בהונגריה. בגיל עשרים ושלוש, בשנת 1872, מונה למרצה ללא שכר באוניברסיטה הטכנולוגית ההונגרית של בודפשט. בשנה שלאחר מכן מונה למכון להכשרת מורים. בשנת 1874 (בגיל 24!) הפך לפרופסור מן המניין במחלקה למתמטיקה באוניברסיטה הטכנולוגית ההונגרית המלכותית, שנוסדה שלוש שנים קודם לכן. הוא הקים את סדנת המתמטיקה שלו עם ינה הונאדי ויוז'ף קירשאק, שזכתה גם להכרה בינלאומית. הוא היה גם רקטור האוניברסיטה בין 1891 ל-1894, ודקאן הפקולטה להנדסה שלוש פעמים.
בשנת 1880 הפך לחבר נספח של האקדמיה ההונגרית למדעים, בשנת 1889 הוא הפך לחבר מן המניין. הוא פרש מתפקידו באוניברסיטה בשנת 1905 כשמערכת כלי הדם שלו הידרדרה ופעילותו הרב-גונית מנעה ממנו לשקוע במחקר המקורי שלו. הוא נפטר ב-8 באפריל 1913 בבודפשט.
הישגיו במתמטיקה
הרחבה של המשפט ניתנה על ידי המתמטיקאי גוסטב ראדוש: מספר הפתרונות של הוא p-1-r, כאשר r שווה לדרגת המטריצה לעיל. (משפט קניג - ראדוש).
Dumb Blonde
Dumb Blonde (בעברית: בלונדינית טיפשה) הוא סינגל שהוקלט על ידי הזמרת-יוצרת הקנדית אבריל לאבין, ביחד עם הראפרית הטרינידדית ניקי מינאז', מתוך האלבום, Head Above Water. השיר יצא לאור ב-12 בפברואר 2019, כסינגל השלישי מתוך האלבום.
עם יציאתו נכנס השיר אל המקום ה-24 במצעד שירי הפופ הדיגיטליים של בילבורד.
רקע וכתיבה
השיר נכתב על ידי אבריל לאבין, ניקי מיאנז', מיץ' אלן ובוני מקי והופק על ידי אלן, מקיקי, כריס בייספורד וסקוט רובינסון. השיר הוא שיר בסגנון הפופ פאנק, המשלב בתוכו גם את סגנון הפוואר פופ, וההיפ הופ.
כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.
בסיקור של השיר, נכתב שמינאז' היא "העמיתה המושלמת" לסינגל, שמהווה "המנון העצמה עצמית שעובד לאנשים עם כל צבע שיער".
וידאו קליפ
טרם יצא הווידאו קליפ המלא של השיר, העלתה אבריל לאבין לערוץ היוטיוב שלה ב-12 בפברואר 2019, את סרטון המילים הרשמי של השיר. כמו כן, סרטון המילים הועלה לערוצה בסמוך לצאתו של השיר כסינגל.
נכון לאפריל 2020, מונה הצפיות של הקליפ עומד על כ-20 מיליון צפיות.
פול גרינגרד
פול גרינגרד (באנגלית: Paul Greengard, 11 בדצמבר 1925 – 13 באפריל 2019) היה נוירולוג אמריקאי, ממוצא יהודי, שזכה בפרס נובל לפיזיולוגיה או לרפואה לשנת 2000, יחד עם ארוויד קרלסון השוודי ואריק קנדל.
קורות חיים
גרינגרד נולד ב-1925 בניו יורק, להורים יהודים. אביו, בנג'מין גרינגרד (נולד ב-1891), היה זמר/רקדן/קומיקאי וודביל מצליח למדי ולאחר מכן מוכר קוסמטיקה, צאצא דור שלישי למהגרים יהודים מהעיר קניגסברג, אז פרוסיה המזרחית וכיום קלינינגרד, רוסיה. אמו, פרל לבית מייסטר (1898–1925) נישאה לאביו ב-1922 ונפטרה שלוש שנים אחר כך, בעת לידתו של גרינגרד. האב נישא בשנית כשגרינגרד היה בן קצת יותר משנה והאם החורגת, שהייתה נוצריה (אפיסקופלית) גידלה גם את גרינגרד כנוצרי לכל דבר. רק בגיל 20 הוא גילה את מוצאו היהודי, שהוסתר ממנו. לגרינגרד שתי אחיות, אשר אחת מהן, זכתה במשותף עם ז'אן - קלוד בייקר בפרס פוליצר בגין ספרם "Josephine: The Hungry Heart" (הוצאת רנדום, 1993).
לימודים
גרינגרד למד בבתי ספר ציבוריים בברוקלין ובקווינס, התגייס בגיל 17 לצי ארצות הברית בתקופת מלחמת העולם השנייה ושירת שם כטכנאי אלקטרוניקה במשך כשלוש שנים, עד תום המלחמה. ב-1948 סיים תואר ראשון במתמטיקה ובפיזיקה ב, ניו יורק ואחר כך החל ללמוד ביופיזיקה באוניברסיטת פנסילבניה, בפילדלפיה. משמונה המנחה שלו לנשיא אוניברסיטת ג'ונס הופקינס הוא עבר יחד עמו לבולטימור, מרילנד והמשיך ללמוד שם ביופיזיקה עד שסיים וקיבל דוקטורט ב-1953. למד וחקר במסגרת פוסט דוקטורט, תחילה בבית חולים המשתייך לאוניברסיטת לונדון, ואחר כך באוניברסיטת קיימברידג' ובאוניברסיטת אמסטרדם ולבסוף שוב בלונדון, ב, את מערכת היחסים שבין הביוכימיה לאלקטרופיזיולוגיה של מערכת העצבים.
מחקר והוראה
גרינגרד המשיך במחקר בארצות הברית, בסוכנות הממשלתית - NIH (המכונים הלאומיים לבריאות) ואחר כך במעבדות המחקר של Geigy (כיום נוברטיס) (1959–1967). בשנים 1961–1967, במקביל למחקריו במעבדות גייגי הוא גם כיהן כפרופסור ומרצה לפרמקולוגיה בישיבה יוניברסיטי. אחר כך שימש תקופה קצרה בתפקיד דומה באוניברסיטת ואנדרבילט ומ-1968 חקר ולימד במשך חמש עשרה שנה באוניברסיטת ייל. במהלך תקופה זו, ב-1978 הוא קיבל את מטעם אוניברסיטת פיטסבורג. מחקריו בראשית שנות השבעים היו הבסיס ליצירת התרופה פרוזק כנגד דיכאון. החל מ-1983 הוא חקר ולימד במעבדה למדע תאי ומולקולרי באוניברסיטת רוקפלר בניו יורק וכאן גם עשה את מרבית עבודת המחקר שזיכתה אותו לבסוף בפרס נובל.
ב-1991 הוא קיבל את פרס האקדמיה הלאומית למדעים (ארצות הברית) בנוירולוגיה. ב-2010 הוא קיבל את פרס מדליית הזהב של מכון קרולינסקה השוודי, הקובע את זוכי פרס נובל לרפואה, לכבוד שנת המאתיים לייסודו של המכון, בגין מחקריו על מחלת אלצהיימר. גרינגרד כיהן, בין השאר, גם כמנכ"ל לחקר מחלה זו. במהלך הקריירה המדעית שלו הוא כתב למעלה מ-1000 מאמרים וזכה בלמעלה מ-50 פרסים.
פרס נובל
במוח האדם יש מעל 100 מיליארד תאי עצב, המתקשרים ביניהם לבין עצמם בלי הרף. הם עושים זאת באמצעות מוליכים עצביים - נוירוטרנסמיטרים, מולקולות כימיות, שאחת הידועות שבהן קרויה דופמין. הקשר הזה מתבצע דרך נקודות מגע הקרויות "סינפסות" - לכל תא עצב יש אלפי סינפסות שכאלה. גרינגרד, קנדל וקרלסן זכו בפרס נובל בגין גילוייהם בנוגע לטרנסדוקציית (התמרת) האותות, העוברים במערכת העצבים. גרינגרד ספציפית גילה כיצד דופמין ומוליכים עצביים - נוירוטרנסמיטרים אחרים פועלים. הם מתחברים לרצפטורים - קולטנים מתאימים על פני השטח של תא עצב ובכך גורמים לשורת פעולות בתוך התא, המשפיעות על "חלבוני מפתח" מסוימים. חלבונים אלה עוברים כתוצאה מכך פוספורילציה - הוספת קבוצה זרחתית, או דפוספורילציה - הסרתה של אותה קבוצה זרחתית, וכך הם משתנים ומשנים בהתאמה גם את דרך פעילותם בתוך תא העצב. בצורה כזו עובר המסר הנדרש מתא עצב אחד למשנהו.
בכספי פרס נובל שקיבל ייסד גרינגרד ב-2004 את פרס פרל מייסטר גרינגרד לנשים מדעניות. הפרס קרוי על שם אמו הביולוגית שמתה בלידתו, וגרינגרד טען שהוא מיועד ליצור העדפה מתקנת לנשים במדע, משום שנשים אינן זוכות לפרסים ולהכרה הראויה בגין מחקריהן המדעיים.
גרינגרד נפטר בניו יורק ב-13 באפריל 2019.
וסת ההפלגה
וסת ההפלגה לפי ההלכה היהודית הוא אחד מהווסתות שבהם ישנו חיוב פרישה של אישה מבעלה, ונאסרים בתשמיש המיטה, מחשש שמא תראה באותו הזמן דם נידה, ותטמא. וסת זה נקבע על פי מספר הימים שעברו על האשה בין שתי הראיות האחרונות. כגון אם ראתה לפני 32 ימים, והיום ראתה שוב, צריכה לפרוש בעוד 32 יום מראייה זו.
מקור
וסת החודש נזכרה בתלמוד בכמה מקומות, כגון במסכת נידה.
לדעת מקצת מהראשונים, אף במחלוקת רב ושמואל בסוגיית וסת הדילוג (להלן) הכוונה היא לוסת ההפלגה בדילוג, מאחר שלדעתם אין כלל וסת החודש.
וסת שאינו קבוע
אישה שראתה דם בפעם השנייה בחייה, צריכה לחשב את הזמן שעבר מאז ראייתה הקודמת עד ראייתה כעת, וכפי הזמן הזה, צריכה לחשוש שתראה להבא, כגון אם ראייתה הראשונה הייתה בא' בחודש, ולאחר מכן ראתה בכ"ה לאותו חודש, נמצא שעברו 25 ימים מהראייה הראשונה לשנייה, דינה הוא שצריכה לחשוש שמא תראה שוב לעוד 25 יום מראיתה השנייה, וצריכה לפרוש באותו יום מדין פרישה סמוך לווסת. כל זמן שלא נקבעה הוסת, (בשלוש הפלגות קבועות, ראו להלן) צריכה לחשוש לווסתה פעם אחת בלבד, ואם הגיע היום ה-25 לווסתה, ולא ראתה באותו יום, נעקרה וסת זו ואינה צריכה לחשוש ליום ה-25 הבא.
כל זמן שלא נקבעה לה וסת, וחוששת ליום ההפלגה מדין וסת שאינו קבוע, צריכה לחשוש בנוסף - לעונה בינונית, ולווסת החודש.
המחשה לפרישות בווסת שאינו קבוע
להלן לוח להמחשה של עונות ההפלגה ושאר ההפלגות עם סימון ימי ראיית דם (=תחילת וסת) וימי הפרישה של אישה שאין לה וסת קבוע:
בדוגמה זו האישה ראתה דם בכ"ט באלול ולאחר מכן שוב בכ"ז בתשרי. במקרה כזה יהיו שלושה ימי פרישה:
וסת קבוע
כאשר האישה ראתה שלוש פעמים בהפלגה קבעה שלא אותו מספר ימים, קבעה לה וסת לאותה הפלגה, ומעתה צריכה לחוש להפלגה זו בלבד, ולא לוסת החודש ולעונה בינונית.
בפוסקים נחלקו באישה שקבעה לה וסת למספר ימים פחותים מל' ימים של עונה בינונית, כגון ל27 יום, ועבר היום ה27 ולא ראתה, לדעת הרמב"ן מאחר שלא מסתבר שלא תראה לעולם, צריכה שוב לחשוש שמא תראה בעונה בינונית, ויש חולקים שלעולם אישה שיש לה וסת קבוע אינה חוששת לעונה בינונית.
יש שכתבו שאף לדעות אלו שאינה צריכה לחשוש לעונה בינונית, מכל מקום אם ראתה אפילו פעם אחת בהפלגה של 31 ויותר, מאחר שצריכה לחשוש ליום ה31 משום וסת שאינו קבוע, כמו כן יש לה לחשוש ליום העונה הבינונית.
וסת ההפלגה בדילוג
אם לא ראתה כל חודש באותו ההפרש של ימים ממש, אך יש לה סדר מסוים לראיותיה, כגון שראתה בחודש הראשון בהפלגה של 25 יום, ובחודש שלאחריו בהפלגה של 26 יום וכן הלאה, קבעה לה וסת ההפלגה בדילוג. וכן בהפלגות גדולות יותר, כל זמן שישנו סדר קבוע להפלגה. כתבו בראשונים, שכל זמן שלא קבע וסת להפלגה בדילוג, אינה צריכה לחשוש לדילוג הבא (מדין וסת שאינו קבוע).
באחרונים כתבו שאף אם הדילוג מתקטן מחודש לחודש, כגון שראתה בהפלגה של 25 יום, ולאחריה הפלגה של 24 יום, וכן הלאה, קבעה וסת לדילוג זה. אך יש שחולקים שאין נקבע לה וסת הדילוג במקרה כזה.
מספר הדילוגים הנצרך
בתלמוד הובאה מחלוקת רב ושמואל לעניין וסת הדילוג, שלדעת רב די לנו בשני דילוגים, אבל לשמואל אינה קבועת עד שתדלג פעם נוספת, מאחר שהראיה הראשונה לא הייתה בדילוג אינה מצטרפת.
ובראשונים נחלקו באיזה וסת נחלקו רב ושמואל:
הרמב"ן סובר שאין כלל וסת החודש, ולדעתו מחלוקת רב ושמואל עוסקת בוסת ההפלגה בדילוג. בראשונים נחלקו כדעת מי יש לפסוק. בשולחן הובאו שתי דעות אלו, ובש"ך נכתב להחמיר כשתי הדעות.
לדעת שאר הראשונים, רב ושמואל נחלקו לעניין וסת החודש בדילוג דווקא, אך לא לעניין וסת ההפלגה הדילוג. יש מהאחרונים שכתבו שלדעת תוספות בוסת ההפלגה בדילוג, אף רב מודה שאינה קובעת קודם שתראה חמש ראיות וארבע הפלגות. יש שכתבו שלדעת תוספות רב ושמואל נחלקו אף בזה.
אנה קארינה
אנה קארינה (בדנית: Anna Karina; 22 בספטמבר 1940 – 14 בדצמבר 2019) הייתה שחקנית קולנוע, במאית ותסריטאית דנית, אשר פעלה במהלך מרבית הקריירה הקולנועית שלה בצרפת.
קארינה הייתה ידועה בעיקר בשל שיתופי הפעולה שלה עם הבמאי הצרפתי ז'אן-לוק גודאר, מחלוצי הגל הצרפתי החדש. כמה משיתופי הפעולה הידועים ביותר עמו, הם הסרטים "החייל הקטן" (1960), "אישה היא אישה" (1961), "לחיות את חייה" (1962), ו"אלפאוויל" (1965). עבור תפקידה בסרט "אישה היא אישה", זכתה קארינה בפרס השחקנית הטובה ביותר בפסטיבל הסרטים הבינלאומי בברלין.
קורות חייה
קארינה נולדה כאנה קארין בלארק באייר. אמה הייתה בעלת חנות הלבשה, ואביה היה קברניט של ספינה, אשר עזב את המשפחה שנה לאחר הולדתה. היא חיה עם סבה וסבתה במשך שלוש שנים, עד הגיעה לגיל 4, אז עברה להתגורר אצל משפחה אומנת. כילדה הרבתה לברוח מהבית. היא החלה את הקריירה שלה בדנמרק, כאשר שרה בקברטים ודיגמנה לפרסומות. בגיל 14 הופיעה בסרט דני קצר, שזיכה אותה בפרס בפסטיבל הקולנוע בקאן. היא למדה ריקוד וציור בדנמרק, ובמשך תקופה מסוימת אף מכרה כמה מציוריה על מנת להתפרנס. ב-1958, לאחר מריבה עם אמה, היא נסעה בטרמפים לפריז, שם השתקעה.
הדוגמנות וההיכרות עם גודאר
קארינה הייתה בת 17 כאשר עברה לפריז, חסרת כל וללא ידיעת השפה הצרפתית. כשישבה באחד הימים בבית הקפה "Les Deux Magots", ניגשה אליה אישה ממשרד פרסום אשר ביקשה לצלם אותה. בעקבות המפגש הפכה קארינה לדוגמנית מצליחה, ובמסגרת עבודתה פגשה בין היתר את מעצבי האופנה פייר קרדן וקוקו שאנל. שאנל עזרה לה במציאת שמה המקצועי – אנה קארינה.
הופעתה הראשונה בקולנוע, עליה לא קיבלה קרדיט, הייתה בשנת 1959, עת שובצה פרסומת לסבונים בה השתתפה בסרט של גי דבור (Guy Debord). ז'אן-לוק גודאר, שהיה אז מבקר קולנוע עבור מחברות הקולנוע, ראה לראשונה את קארינה בסדרת פרסומות עבור חברת פלמוליב, בהן היא מכוסה בקצף באמבטיה. גודאר ביקש ללהק את קארינה לסרט "עד כלות הנשימה"; הוא הציע לה תפקיד קטן בסרט, אך היא סירבה כאשר נודע לה כי הסרט יכלול סצנות עירום. גודאר שאל אותה כיצד בכל זאת לקחה חלק בפרסומות של פלמוליב בהן הופיעה בעירום, והיא השיבה: "השתגעת? בפרסומות לבשתי בגד ים, קצף האמבט כיסה אותי עד צווארי. היה זה בדמיונך בלבד שאני עירומה". בסופו של דבר, הדמות אותה ייעד גודאר לקארינה לא נכנסה לסרטו, אך כעבור שנה הציע גודאר לקארינה תפקיד אחר, בסרטו "החייל הקטן" (1960). קארינה, שהייתה בת פחות מ-21, נדרשה לשכנע את אמה שבדנמרק לחתום עבורה על החוזה.
קריירת הקולנוע
בשנת 1961 זכתה בפרס השחקנית הטובה ביותר בפסטיבל הקולנוע בברלין, בעבור משחקה כאנג'לה בסרטו של גודאר "אישה היא אישה".
ב-1969 שיחקה בסרט "לפני בוא החורף" לצידו של חיים טופול.
סרטים נוספים בהם שיחקה הם סרטו של הבמאי ג'ורג' קיוקור "Justine" משנת 1969, סרטו של טוני ריצ'רדסון "Laughter in the Dark" משנת 1969, סרטו של כריסטיאן דה שאלון "L'Alliance" משנת 1970, סרטו של פרנקו ברוסאטי "Bread and Chocolate" משנת 1973, וסרטו של ריינר ורנר פאסבינדר "Chinese Roulette" משנת 1976.
בשנת 1972 הקימה חברת הפקות בשם "ראסקה" ("Raska"), עבור סרטה "Vivre Ensemble", אותו ביימה, ובו גם שיחקה. הסרט יצא לאקרנים בשנת 1973. ב-1987 היא שיחקה בסרט "שיר אחרון" ("Last Song"), אותו גם כתבה.
ב-1995 הופיעה בתפקיד משני בסרטו של הבמאי ז'אק ריווט "Haut, Bas, Fragile". בשנת 2003 שרה קארינה בסרט "האמת אודות צ'ארלי". בשנת 2007 כתבה, ביימה וכיכבה בסרט המסע המוזיקלי "ויקטוריה", ("Victoria") שצולם בקנדה.
קריירת התיאטרון
קארינה הופיעה גם על בימות התיאטרון. היא הופיעה בגרסתו של ז'אק ריווט ל-"La Religieuse, Pour Lucrece, Toi et Tes Nuages", במחזה של פרנסואז סאגאן "Il Fait Beau Jour et Nuit and", ובמחזה של אינגמר ברגמן "אחרי החזרה".
קריירת השירה
בשנת 2005 היא הוציאה את האלבום "Chansons de films", המכיל אוסף שירים מסרטים.
קריירת הספרות
קארינה כתבה ארבעה רומנים: "Jusqu'au bout du hasard", "On n'achète pas le soleil", "Golden City", "Vivre ensemble".
אווז האנדים
מאפיינים
אווז זה מגיע לאורך 75-80 ס"מ ולמשקל 2.7-3.5 ק"ג. אין הרבה הבדלים בין הזכרים והנקבות, אף שהנקבות יותר קטנות. האווז בעל נוצות לבנות, פלג גוף תחתון שחור וקצות כנפיים וזנב שחורים. הצוואר בינוני והראש קטן עם מקור קצר וורוד. הרגליים ארוכות ואדומות. במראהו הוא מזכיר מאוד אווז אמיתי או ברבור, אך שייך לתת-משפחה ברווזי צדפות.
האווז שוכן במדרונות האנדים עד לגובה 3,000 מטר מפרו לארגנטינה וצ'ילה. הוא מצוי רוב הזמן בביצות ואגמים רדודים בגובה רב. האווזים חיים בזוגות או משפחות קטנות המורכבות מזכרים ונקבות. זוג הורים יגוננו בתוקפנות על שטחם, בעיקר בעונת הרבייה. הם מקננים בסמוך למים ומטילים 5-10 ביצים הבוקעות כעבור 30 יום. שני ההורים מטפלים באפרוחים.
כמו מרבית האווזים האווז ניזון בעיקר מעשבים, צמחי מים וחרקים שנמצאים סביבו.
מדינת מלטה
מדינת מלטה (במלטזית: Stat ta’ Malta) הייתה ידועה בשם מלטה, הייתה קודמתה של הרפובליקה של מלטה של ימינו, והתקיימה בין 21 בספטמבר 1964 ל-13 בדצמבר 1974.
היסטוריה
מושבת הכתר של מלטה נעשתה עצמאית על פי חוק העצמאות של מלטה 1964 שעבר בפרלמנט הבריטי. על פי החוקה החדשה של מלטה, שאושרה במשאל עם שנערך במאי אותה שנה, הפכה המלכה אליזבת השנייה למלכת מלטה. תפקידיה החוקתיים הוקצו למושל הכללי של מלטה. בין 1964 ל-1974 ביקרה אליזבת השנייה במלטה פעם אחת בנובמבר 1967.
ב-13 בדצמבר 1974, בעקבות תיקונים שחוקקה ממשלת העבודה של דום מינטוף, בוטלה המלוכה ומלטה הפכה לרפובליקה בתוך חבר העמים, שתפקידה כראש המדינה מוקנה לנשיא שמונה על ידי הפרלמנט. המושל הכללי האחרון, סר אנתוני מאמו, מונה לנשיא הראשון של מלטה.
שולחן בקרת אש
המונח שולחן בקרת אש (באנגלית: Rangekeeper) מתייחס למחלקה של מחשבי בקרת אש אלקטרומכניים בהם נעשה שימוש עד אמצע המאה ה-20. אלו היו מחשבים אנלוגיים מתוחכמים ביותר אשר ההתפתחות שלהם הגיעה לזנית שלה במהלך מלחמת העולם השנייה. כדוגמאות ספציפיות ניתן למנות את המחשבים Mk 47 ו- Mk 68. במהלך מלחמת העולם השנייה, נעשה שימוש במחשבים אלה לצורך הנחיית אש תותחים ביבשה, בים ובאוויר. בעוד שבמחשבים אלה נעשה שימוש מבצעי נרחב, המתוחכמים ביותר שבהם היו אלו שהוצבו על ספינות מערכה כדי לנהל את הירי של תותחים ארוכי טווח.
אמצעי החישוב הימיים היו חייבים להיות מורכבים כיוון שהבעיה של חישוב זוויות ירי בתרחיש ירי ימי היא מאוד מורכבת. בתרחיש ימי, גם הספינה היורה וגם המטרה נעים אחד ביחס לשנייה. בנוסף, הספינה היורה אינה פלטפורמה יציבה אלא שהיא חווה גלגול, עלרוד וסבסוב אודות לפעולת הגלים על הספינה, תמרוני התחמקות מירי המטרה שהספינה מבצעת, ועוד. אפקט זה גורם לכך שלקנה התותח היורה יש מהירויות צידוד והגבהה מסוימות, להן השפעה רבה על מיקום הפגיעה של הקליע. המחשבים האלה ביצעו גם את החישובים הבליסטיים (תוך התחשבות בהתנגדות האוויר, מהירות הרוח ועוד) הנלווים לירי תותח.
פונקציות
שולחן בקרת אש מוגדר כמחשב בקרת אש אנלוגי בעל שלוש פונקציות:
הבעיה של טיווח
תותחנות לטווח ארוך היא שילוב מורכב של טכנולוגיה, מדע ומתמטיקה. יש מספר גורמים שמשפיעים על מיקום נפילת הקליע ואת רבים מהגורמים האלו קשה למדל באופן מדויק.
מימוש של פונקציות מתמטיות
שיטות המימוש בהן נעשה שימוש במחשבים אנלוגיים היו רבות ומגוונות. משוואות בקרת הירי שמומשו במהלך מלחמת העולם השנייה על מחשבים אנלוגיים כאלה הן אותן המשוואות שמומשו מאוחר יותר על מחשבים דיגיטליים. ההבדל המרכזי הוא שמחשבי מלחמת העולם השנייה פתרו את המשוואות באופן מכני. בעוד שבימינו פונקציות מתמטיות לא ממומשות לעיתים קרובות באופן מכני, בתקופת המלחמה היו קיימות שיטות מכניות לממש את כל הפעולות המתמטיות הנפוצות. הן כללו:
בגלגלי שיניים דיפרנציאליים (Differential gears) נעשה שימוש כדי לבצע את הפעולות המתמטיות של חיבור וחיסור. מחשב ה- Mk. 1A הכיל בסביבות 160 מהם. תחילת השימוש במנגנוני גלגלי שיניים כאלה לצורך חישוב מתוארך לעת העתיקה (ראו מנגנון אנטיקיתרה).
בשרשראות גלגלי שיניים עם יחסים מסוימים נעשה שימוש נרחב כדי להכפיל בקבועים.
מחשבי ה- Mk. 1 ו-Mk.1A ביצעו כפל של שני משתנים בהתבסס על הגאומטריה של משולשים דומים (תוך שימוש ברכיבים מכניים בצורת משולשים). הרעיון של מנגנון כזה הוצע לראשונה על ידי לייבניץ
פעולה זו המירה בין קואורדינטות הנתונות בצורה של זווית וגודל (רדיוס) לרכיבי סינוס וקוסינוס, ונעשתה באמצעות צמד מנגנונים אנכיים שנקראו עולי סקוטש.
אינטגרטורי כדור ודיסקה ביצעו את פעולת האינטגרציה.
גזירה בוצעה על ידי אינטגרטור בחוג משוב.
מנגנוני טיווח קשורים
מחשבים אנלוגיים קשורים בהם נעשה שימוש על ידי ארצות הברית כוללים את:
הכל טוב (אלבום)
הכל טוב הוא אלבום הבכורה של הרכב ההיפ הופ והדאנס הישראלי האולטראס. האלבום יצא לאור ב-3 ביוני 2013 דרך תאקט רקורדס.
האלבום כולל 20 רצועות באורך כולל של יותר משעה שהופקו ומוקססו על ידי DJ Only, סאבלימינל, רון תיכון, רובי פאייר, עידו בי וצוקי, עידו שוהם, עומרי סגל ודן ברטוב.
באלבום מתארחים סיגלית ימין, פבלו רוזנברג, ענבל בקמן, עידו בי וצוקי, שרלו ו-ויקטוריה ברטוב, סטטיק, אבי מסיקה, עומרי סגל, מור אפרת ביטון ורוי ומישל.
ביקורת
הבלוגר ומבקר המוזיקה יוסי חרסונסקי סקר את האלבום ואף העניק לו שלושה וחצי כוכבי זהב מתוך חמישה.
מכון כת"ר
מכון כת"ר לכלכלה על פי התורה, ע"ש משה ומעטל הלר הוא מכון מחקר תורני אשר שם לו למטרה לחבר את חיי המסחר והכלכלה המודרניים עם אוצרות הרוח שבעולמה של ההלכה היהודית. המכון הוקם בראשית שנות ה-90 בתמיכתו של איש העסקים יחזקאל הלר אשר הנציח שם המכון ע"ש הוריו.
הנהלה
נשיאו הראשון של מכון כת"ר היה הרב זלמן נחמיה גולדברג. לאחר פטירתו, התמנה הרב יעקב אריאל.
בראשות המכון עומדים, מאז ייסודו, הרב שלמה אישון, ראש צוות המחקר, והרב יצחק בזק.
המכון מעסיק תלמידי חכמים, חלקם בעלי השכלה אקדמית, העוסקים במחקרים מקיפים בסוגיות שונות מתחום חיי הכלכלה. המחקרים עוברים ביקורת על ידי ראשי המכון, ומובאים לעיונו של נשיא מכון כת"ר, אשר מעניק להם תוקף הלכתי.
ספרים
המכון הוציא לאור סדרת ספרים בשם כתר - מחקרים בכלכלה ומשפט על פי ההלכה. הספרים עוסקים בחיבור עולם העסקים אל התורה ממספר זוויות. הספרים זכו להסכמותיהם של הרב זלמן נחמיה גולדברג, הרב אברהם אלקנה שפירא והרב יעקב אריאל. עד עתה התפרסמו הספרים הבאים:
שבת
לעומת זאת, ישנן כמה רמות של חילול שבת שאינן מאושרות לצורך השקעה:
ריבית
המאגר אינו כולל חברות המנפיקות אג"ח שאינן חתומות על היתר עסקה. הוא כולל חברות שאינן מנפיקות אג"ח כלל, או חברות המנפיקות אג"ח וחתומות על היתר עסקה.
פיקוח על מסלולי הלכה
בנוסף לפרסום המאגר, המכון מפעיל פיקוח על מסלולי השקעות כשרים של בתי השקעה. בפרט, מסלולי ה"הלכה" של בית ההשקעות אלטשולר שחם עומדים תחת הפיקוח של מכון כת"ר (בנוסף לפיקוח של "תשואה כהלכה").
פעילות נוספת
פעילות נוספת המתקיימת במכון היא:
אדם פייג'
סטיבי וולץ (באנגלית: Stevie Woltz; נולד ב-27 ביולי 1991), הידוע יותר בשם הבמה שלו, אדם פייג' הוא מתאבק אמריקאי, המופיע בארגון ההיאבקות All Elite Wrestling (AEW). הוא מוכר בעיקר בשל תקופתו בארגוני ההיאבקות Ring of Honor (ROH) ו-New Japan Pro-Wrestling (NJPW), שבו הוא הופיע תחת שם הבמה האנגמן פייג' (בעברית: "התליין" פייג'). פייג' הוא פעם אחת אלוף השלישיות של ROH.
שם הבמה של וולץ, אדם פייג', הוא שילוב השם הפרטי של חבר הילדות שלו ושם המשפחה של גיטריסט להקת לד זפלין, ג'ימי פייג'.
Ring of Honor (2011–2018)
פייג' ערך את הופעת הבכורה שלו בארגון ROH ב-14 בינואר 2011 בקרב חושך (קרב שאינו שודר בטלוויזיה). בשנת 2013, פייג' השתתף בטורניר הטופ פרוספקט של הארגון, אך נוצח ב-5 בינואר על ידי סילאס יאנג. את הופעת הבכורה שלו באירוע שלם וצפה ערך במופע חגיגות 11 שנים לארגון, ובו התחרה בקרב משושה, שהמנצח בו היה ACH. באירוע Death Before Dishonor XI, שנערך ב-20 בספטמבר, פייג' נוצח על ידי RD אוואנס. באירוע Glory By Honor XII, שנערך ב-26 באוקטובר, פייג' הפסיד לג'ימי ג'ייקובס. באירוע The Golden Dream, פייג' התחרה בקרב האליפות הראשון שלו, ובו נוצח על ידי אלוף הטלוויזיה של הארגון, מאט טייבן. באירוע Final Battle, פייג' נוצח על ידי מאט הארדי.
בשנת 2014, פייג' נקלע לפיוד עם קבוצת The Decade, קבוצה שהוקמה על ידי הוותיקים של ROH. במופע חגיגות 12 שנים לארגון, The Decade (BJ וויטמר, ג'ימי ג'ייקובס ורודריק סטרונג) ניצחו את פייג', סדריק אלכסנדר ומארק בריסקו. ב-7 במרץ, פייג' הצטרף לקבוצת The Decade, כחלק מהמגויסים "הצעירים" של הקבוצה. באירוע Supercard of Honor VIII, פייג', ג'ייקובס ווויטמר ניצחו את אנדרו אוורט ואדרנלין ראש (ACH וטדאריוס תומאס). בחודש אוקטובר של שנת 2014, פייג' הפך להיות חבר קבוע בקבוצת The Decade.
לאחר שג'ייקובס עזב את הקבוצה וקולבי קורינו הצטרף, פייג' פתח בפיוד נגד המתאבק ACH. באירוע "הטוב בעולם", שנערך ב-19 ביוני 2015, The Decade (וויטמר ופייג') ניצחו בקרב זוגות את ACH ומאט סיידל. באירוע Death Before Dishonor XIII, שנערך ב-24 ביולי, פייג' ניצח בקרב יחידים את ACH. לאחר מכן, פייג' עזב את The Decade ופתח בפיוד נגד BJ וויטמר, שהפך להיות הדמות הטובה עקב תהליך זה. פייג' התחרה נגד וויטמר במופע חגיגות 14 שנים לארגון, אך לא הצליח לנצח את וויטמר.
ב-9 במאי 2016, במהלך הערב הראשון של טור ההופעות "מלחמת העולמות", פייג' שב לדמות הרעה כשהצטרף לקבוצת Bullet Club לאחר שבגד בקולט קבנה, האחים בריסקו והמוטור סיטי מאשין גאנס במהלך הקרב המרכזי של הערב שהיה חמישה נגד חמישה. לאחר מכן, פייג' "תלה" את כריס סייבין עם קשר תלייה ולכן ניתן לו הכינוי "התליין". באירוע Death Before Dishonor XIV, שנערך ב-19 באוגוסט, פייג' גבר על ג'יי בריסקו. ב-16 בנובמבר, פייג' כשל בניסיונו לזכות באליפות הטלוויזיה של ROH לאחר שהפסיד לאלוף, בובי פיש. ב-1 באפריל 2017, פייג' חבר לשורות טמה טונגה וטנגה לואה בניסיונם הכושל לזכות באליפות השלישיות של הארגון נגד בולי ריי והאחים בריסקו. פייג' התערב בקרב על תואר אליפות הטלוויזיה, כשהוא עזר למרטי סקורל לנצח את פרנקי קאזריאן לאחר שהכה את האחרון בעזרת כיסא. בעקבות מקרה זה, פייג' וקאזריאן התחרו ביניהם בקרב רצועה באירוע "הטוב בעולם", שנערך ב-23 ביוני ובו פייג' הכניע את קאזריאן לאחר שתלה אותו עם רצועת עור.
ב-20 באוגוסט 2017, פייג' זכה באליפות הראשונה שלו ב-ROH, לאחר שחבר לשורות היאנג באקס (מאט ג'קסון וניק ג'קסון) בניצחון על דלטון קאסל והנערים, וביחד הם זכו באליפות השלישיות של הארגון. במופע חגיגות 16 שנים לארגון, שנערך ב-9 במרץ 2018, השלושה הפסידו את אליפות השלישיות ל-SoCal Uncensored (כריסטופר דניאלס, פרנקי קאזריאן וסקורפיו סקיי). באירוע Supercard of Honor XII, שנערך ב-7 באפריל, פייג' הפסיד לקוטה איבושי. לאחר מכן, פייג' פתח בפיוד נגד פאנישמנט מרטינז, משום שהאחרון תקף אותו בעזרת כיסא לפני אחד הקרבות שלו. פייג' השיב בתקיפה משלו על מרטינז ותקיפות אלה הובילו לקרב בין השניים באירוע "הטוב בעולם", שנערך ב-29 ביוני. קרב זה היה קרב רחוב בסגנון בולטימור על אליפות הטלוויזיה של מרטינז ובו פייג' לא הצליח לנצח את מרטינז ולזכות בתואר. לאחר מכן, פייג' נטל חלק בגביע הבינלאומי של ROH ועשה את דרכו אל הגמר לאחר ניצחונות על ג'ו הנדרי וג'ימי האבוק, כשבגמר עצמו הפסיד למארק האסקינס. ב-15 בדצמבר, פייג' וה-Elite עזבו את ROH.
New Japan Pro-Wrestling (2016–2019)
ביוני 2016, הארגון היפני NJPW הודיע שפייג' יערוך את הבכורה שלו ב-19 ביוני תחת שם הבמה האנגמן פייג' בקרב שלושה נגד שלושה ביחד עם יוג'ירו טקהאשי ובאד לאק פאלה נגד קפטן ניו ג'פן, יושי טאטסו וטוגי מקאבה. בקרב הבכורה, קבוצתו של פייג' ניצחה. לאחר מכן, פייג' החל להשתמש בשם במה זה גם ב-ROH. ב-1 ביולי 2017, פייג' לקח חלק בטורניר אשר קבע את אלוף ארצות הברית במשקל כבד הראשון של IWGP, אך הודח כבר בשלב הראשון על ידי ג'יי ליטל. ב-13 באוגוסט, פייג' והמתאבק קודי נכשלו בניסיונם לזכות באליפות הזוגות של IWGP לאחר הפסד ל-War Machine (הנסון וריימונד רואו).
ב-25 במרץ 2018, פייג' איתגר את ג'יי וייט לקרב על אליפות ארצות הברית במשקל כבד של IWGP, אך הפסיד בקרב זה. פייג' שובץ לקרב המרכזי הראשון שלו ב-NJPW ב-3 במאי נגד קני אומגה, בקרב שבו נוצח על ידי אומגה. ב-9 ביוני, פייג', קודי ומרטי סקורל ניצחו את ג'ושין ת'אנדר לייגר, הירושי טנהאשי וריי מיסטריו. ב-7 ביולי, פייג' וסקורל ניצחו את טנהאשי וקושידה. פייג' התחרה בטורניר ה-G1 Climax של הארגון, שבו סיים במקום התשיעי עם שלושה ניצחונות ושישה הפסדים. ב-8 באוקטובר, פייג', צ'ייס אוונס והיאנג באקס הפסידו לבאד לאק פאלה, טאמה טונגה, טונגה לואה וטייג'י אישימורי.
חיים אישיים
וולץ הוא בוגר אוניברסיטת וירג'יניה טק, שבה סיים תואר ראשון בתקשורת. וולץ היה מורה במשרה מלאה אשר לימד עיתונות ועיצוב גרפי במשך חמש שנים, באותו הזמן שהתאבק. הוא הפסיק לעשות זאת בחודש מאי של שנת 2016 בעקבות הטור הראשון שלו עם הארגון New Japan Pro-Wrestling.
קייט די-קמילו
קתרינה אליזבת "קייט" די-קמילו היא סופרת אמריקאית עטורת פרסים של ספרי ילדים. היא אחת מששת הסופרים שזכו פעמיים במדליית ניוברי לספרות ילדים אמריקאית בזכות ספריה "סיפורו של דספרו" (שנכתב בשנת 2003) והספר "פלורה ויוליסס" (שכתבה בשנת 2013). ספריה המוכרים ביותר הם סדרת ספרי "Mercy Watson" אשר מאוירת על ידי כריס וון דוסן.
רבים מספריה תורגמו לעברית.
חייה
די-קמילו נולדה בפילדלפיה שבפנסילבניה. היא סבלה מדלקת ריאות כרונית, ומסיבה זאת עברה לפלורידה ביחד עם אמה ואחיה (שלימים הפך להיסטוריון שעוסק בהיסטוריה של הארכיטקטורה) בשביל האקלים החמים יותר שהיה שם. אמה הייתה מורה. אביה נשאר בפנסילבניה בשל עיסוקו במכירת מוצרים אורטודנטליים ולא התאחד עם המשפחה.
די-קמילו סיימה תואר ראשון בספרות אנגלית מאוניברסיטת פלורידה בשנת-1987 והחלה לעבוד שם אחרי סיום לימודיה. בגיל 30 היא עברה למיניאפוליס והחלה לעבוד על ספרה במחסן ספרים. עבודה זו נתנה לה השראה לכתיבת ספרי ילדים ואפשרה לה לפגוש נציג מכירות של ההוצאה Candlewich Press. באותו מפגש היא שלחה טיוטה לספרה הראשו "הכל בגלל סופר מר".
את ההשראה לספרה השלישי, "סיפורו של דספרו" (שזיכה אותה בפרס), די-קמיליו קיבלה מבן של חברתה הטובה או חברה הטוב, לוק ביילי, אשר בעודו בן 8 ביקש ממנה לכתוב על גיבור משונה עם "אוזניים גדולות במיוחד".
מאפייני כתיבתה
רבות מהדמויות הראשיות בספריה הן דמויות של בעלי חיים.
בנוסף, בחלקים מספריה היא נוהגת לשלב דעתה האישית ולנסות לנהל דיון חינוכי. בין היתר, בספרה "סיפורו של דיספרו" דבר שזוכה לפעמים לביקורת למשל ב-.
הכרה
ב-2014 זכתה די-קמיליו במדליית ניוברי של איגוד הספריות האמריקאי כהוקרה על "התרומה המכובדת ביותר לספרות אמריקאית לילדים" על ספרה "סיפורו של דספרו", וזכתה שוב באותו פרס בשנת 2014 על ספרה "פלורה ויוליסס"; רק חמישה סופרים מלבדה זכו פעמיים בפרס זה, אשר נוסד בשנת 1922.
בשנת 2000 היא זכתה ב-"Josette Frank Award" (פרס של אגודה המוקדשת לספרי ילדים) על ספרה השני, "הכל בגלל סופר מר", וב-2006 זכתה ב-"Horn Book Award" בקטגוריית הילדים של ה"הבוסטון גלוב" על ספרה "המסע המופלא של אדוארד טולין". בנוסף, זכה הספר "Blink and Gollie", אותו כתבה ביחד עם אליסון מקג'י והמאייר טוני פוקלי, ב-"Theodor Seuss Geisel Medal", שהגדיר את הספר כ"הספר הטוב ביותר לקוראים מתחילים".
ב-2012 דורג ספרה "הכל בגלל סופר מר" במקום ה-30 ברשימת ספרי הילדים בסקר שנערך על ידי "School Library Journal", ירחון הנקרא בעיקר בארצות הברית. ספריה "סיפורו של דספרו" ו-"המסע המופלא של אדוארד טולין" הופיעו גם באותה רשימת במקומות 51 ו-59 בהתאמה.
די-קמילו הייתה הסופרת הרביעית שנבחרה להיות שגרירה בינלאומית של ארצות הברית לספרות ילדים.
נוסף על כך די-קמילו זכתה בפרסים רבים נוספים על פועלה הספרותי.
עיבודים לספריה
בשנת 2005 יצא לאקרנים סרט המבוסס על ספר "הכל בגלל סופר מר" הקרוי באותו שם בהפקת פוקס המאה ה-20, ובשנת 2008 יצא לאקרנים הסרט המסע של דספרו לפי הספר סיפורו של דספרו (באנגלית שמות הספר והסרט זהים). הזכויות לעיבוד הספר "המסע המופלא של אדוארד טולין" נרכשו על ידי חברות ההפקות ניו ליין סינמה והוא נכון לשנת 2016 בשלב הפרה-פרודקשן. בנוסף, חברת ההפקות פוקס המאה ה-20 מינתה את התסריטאי מרטין הנקס לכתוב תסריט על פי הספר "פיל הקוסם" (The Magician's Elephant).
התור באיבן שדאד 2
התור באיבן שדאד 2 (Line Up) הוא סרט תיעודי של הבמאי אמיר הר-גיל, שיצא בשנת 2000. הסרט מתאר את התור במשרד הפנים במזרח ירושלים, בו עומדים תושבים פלסטינים אשר נתקלים בקשיים מצד המדינה בקבלת הזכויות המגיעות להם והכרה בהיותם תושבי מדינת ישראל. הסרט הופק במסגרת סדרה בנושא זכויות האדם בישראל.
עלילה
עיסאם קוטוב היה תושב ירושלים עד שחלה באי ספיקת כליות. עד אז שילם מס כחוק לעירייה, לקופת חולים ולביטוח הלאומי, הכל לכאורה היה בסדר. אך מרגע שחלה ונזקק לתרופות יקרות ולטיפולי דיאליזה, החליטו לפתע הפקידים במשרד הפנים ובביטוח הלאומי שקוטוב לא זכאי כלל לתושבות ישראלית, מבחינתם הוא כבר לא קיים ועליו להסתדר בכוחות עצמו, אף על פי שמאז 1967 הוא משלם מיסים כנדרש.
רנא שלעבי, היא ילדה מחוננת שנולדה במזרח ירושלים לאם ירושלמית. מצבה הכלכלי הקשה הפגיש אותה עם ג'יזלה, תיירת יהודייה מאיטליה שהחליטה לעזור לה. היא מבקשת לצאת אתה לאיטליה כדי להפגיש אותה עם איטלקים עשירים שיתמכו בה כלכלית אולם כאשר הן ניגשות יחד למשרד הפנים מסתבר שרנא כלל אינה רשומה במרשם האוכלוסין ולכן אין באפשרותה לצאת מן הארץ.
הסרט שמשלב צילומים במצלמה נסתרת ממשרד הפנים, עוקב אחרי מסלול הייסורים של עיסאם, רנא ותושבים פלסטינים אחרים אשר עומדים בתור למשרד הפנים ומבקשים להשיג הכרה בתושבותם כדי שיוכלו לקבל את הזכויות המגיעות להם.
התמונה המתגלה מציגה את פרצופה האחר של ירושלים, עיר הקודש, במדינת ישראל של שנת 2000. בעקבות הסרט התקיים דיון בכנסת כמו כן הסרט הוקרן כעדות למצבם העגום של ערביי מזרח ירושלים.
תגובות לסרט
הסרט נבחר לשמש כמוצג משפטי בתביעה שהגישה האגודה לזכויות האזרח לבית המשפט העליון נגד משרד הפנים.
לוקסור (מלון)
לוקסור לאס וגאס הוא מלון וקזינו הממוקם בסטריפ שבלאס וגאס. המלון בן ה-30 קומות, שמופעל על ידי רשת "MGM אתרי נופש בינלאומיים", מכיל אולם קזינו בשטח 11,000 מ"ר הכולל מעל 2,000 מכונות הימורים ו-87 שולחנות משחק.
מאז השיפוץ שנעשה בין 2008 ל-2009, למלון יש עיצוב מודרני מאוד והוא כולל 4,400 חדרים מתוכם 442 סוויטות, המסמנות את הקירות הפנימיים של מגדל דמוי פירמידה ושני מגדלי זיגוראת בני 22 קומות שנבנו מאוחר יותר.
המלון נקרא על שם העיר לוקסור (תבאי העתיקה) במצרים ומעוצב בסגנונה. הוא המלון השני בגודלו בלאס וגאס (הראשון הוא ה-MGM גראנד) והשמיני בגודלו בעולם.
היסטוריה
אבן הפינה ללוקסור הונחה ב-1992 והמלון נפתח רשמית לאחר 18 חודשים ב-15 באוקטובר 1993, לעיני 10,000 איש. בזמן הפתיחה, הפירמידה, שעלות בנייתה עלתה 375 מיליון דולר, הייתה הבניין הגבוה ביותר בסטריפ, והכיל 2,526 חדרים וקזינו בשטח 9,300 מ"ר.
תיאטרון ושני מגדלי מלון הכוללים 2,000 חדרים נוספים נוספו ב-1998 בעלות של 675 מיליון דולר. כשהאתר נפתח, הוא כלל את סיור נהר הנילוס, שהיה שיט לאורך נהר שלקח אורחים לחלקים שונים בפירמידה, עבר דרך יצירות אמנות שונות והקיף את הקזינו. הקזינו כלל גם מוזיאון ואת קבר תות ענח' אמון, העתק של קברו כפי שנמצא בעמק המלכים סמוך ללוקסור, מצרים.
L3/35
L3/35 (באיטלקית מכונה גם: Carro Veloce CV-35, "טנק מהיר") הוא טנק איטלקי קל, ששימש את צבאות איטליה וצבאות נוספים בתקופה שבין מלחמות העולם, וכן בקרבות רבים במלחמת העולם השנייה. על אף שתוכנן כטנק קל, מבנהו חסר הצריח משקלו הקל וכוח האש שלו הן תכונות המאפיינות שריונית מודרנית.
הטנק הוא הדגם המרכזי בסדרת טנקים קלים המתחילה בטנק ה-CV/29 שנכנס לשימוש בשנת 1929, ה-L3/33 שהיה דגם מוקדם של ה-L3/35 וה-L3/38 שהיה דגם משופר שלו.
לוקסור (מלון)
היסטוריה
ביולי 2007, חברת MGM, שהמלון בבעלותה, הודיעה כי היא מתכוונת לעשות שיפוץ גדול למלון בהשקעה של 300 מיליון דולר, ולחדש 80% מהשטח הציבורי של המלון, כולל החלפה של רוב התמה המצרית במסעדות, לאונג'ים ומועדונים מודרניים המיועדים לקהל הבוגר.
מתקנים ואטרקציות
לוקסור לאס וגאס כולל 1,900 מ"ר של שטח לכנסים, 4 בריכות שחייה ובריכת גלים, קפלת חתונות, ספא טבעי ו-29 חנויות. לוקסור גם מחובר למפרץ מאנדליי דרך החנויות במאנדלי פלייס, הקניון של מפרץ מאנדליי, גשר אווירי באורך 94 מטרים הכולל חנויות מותגים רבות.
L3/35
הטנק היה רק"מ חמוש בשני מקלעי 8 מילימטר (אם כי היו דגמים בעלי חימוש שונה), וצוותו מנה שני אנשים. המפקד שהיה גם התותחן ישב משמאל, והנהג מימין. המנוע היה מאחור.
הטנק נמכר למדינות רבות ברחבי העולם, ונעשה בו שימוש בקרבות הבאים - המלחמה האיטלקית-אתיופית השנייה, מלחמת סין–יפן השנייה, מלחמת האזרחים בספרד, המלחמה ההונגרית סלובקית וכן מרד רשיד עאלי אל-כילאני בעיראק. במלחמת העולם השנייה נעשה בטנק שימוש בכל מקום בו לחמו האיטלקים, לרבות המערכה על צרפת המערכה במדבר המערבי, המערכה במזרח אפריקה, המערכה בבלקנים, החזית המזרחית, סיציליה והמערכה באיטליה.
לוקסור (מלון)
מתקנים ואטרקציות
הלוקסור הוא ביתם של 5 הופעות שונות:
ב-31 באוגוסט 2007, מועדון הלילה LAX נפתח רשמית במסיבה שאירחה את בריטני ספירס. מספר ידוענים אחרים, כולל כריסטינה אגילרה אירחו ערבים במועדון. המועדון בן 2 הקומות בשטח של 2,400 מ"ר מכיל 78 שולחנות VIP ובר לילה, שנחשב לבר אולטרה-עלית, שעל בסיס הזמנה מראש בלבד.
תכנון
המלון תוכנן על ידי האדריכל וולדון סימפסון ומעצב הפנים צ'ארלס סילברמן, וקיבל הערכה בתור אחד המלונות המזוהים ביותר בסטריפ בזכות עיצובו הייחודי. החלק המרכזי של המלון הוא מבנה דמוי פירמידה בן 30 קומות בגובה 111 מטר. חדרי האורחים ממוקמים בחלק החיצוני של קירות הפירמידה, וניתן להגיע אליהם על ידי מעליות מיוחדות הנעות בזווית של 39 מעלות. המלון מכיל גם אטריום בנפח 820,000 ממ"ק, שהיה האטריום הפתוח הגדול בעולם כשנפתח בשנת 1993. המלון מסומן על ידי אובליסק בגובה 43 מטר ושחזור של הספינקס הגדול של גיזה בגובה 34 מטר. קצה הפירמידה מכיל זרקור מובנה המכוון ישירות כלפי מעלה ונחשב כזרקור החזק בעולם בעל עוצמה של 42.3 מיליארד נרות. בלילה בהיר ניתן לראות את קרן הזרקור ממרחק של עד 400 ק"מ ממטוס בגובה שיוט, וניתן לראותה בבירור גם מהחלל.
מלך אמון מאמרך
מֶלֶךְ אָמוֹן מַאֲמָרְךָ היא מערכת יוצר לראש השנה, הכוללת גוף יוצר וזולת, שהתחברה בידי רבי שמעון הגדול ברבי יצחק, מגדולי הפייטנים האשכנזים. גוף היוצר נהוג במנהגי אשכנז (ובעבר גם בנוסח צרפת וקצת קהילות רומניא) בתפילת היום השני של ראש השנה. מערכת זו מושפעת מהמערכת הקדומה "מלך אזור גבורה", הנהוגה במחזורי אשכנז ביום א' של ראש השנה ומיוחסת לרבי אלעזר בירבי קליר.
מלבד הדפסות רבות של גוף היוצר במחזורי אשכנז, שני חלקי המערכת נדפסו במהדורה מדעית פעמיים: בידי אברהם מאיר הברמן במהדורתו לפיוטי רבי שמעון בר יצחק, ובידי דניאל גולדשמידט במהדורתו למחזור לפי מנהגי בני אשכנז לכל ענפיהם.
גוף היוצר
גוף היוצר עוסק בענייני מלכויות זכרונות ושופרות, שהם שלושה נושאים מרכזיים ביותר בראש השנה. רבי שמעון הגדול משתמש בשלושת הנושאים על מנת להזכיר את הדין שעורך ה' בראש השנה ולבקש מה' שידון את עם ישראל ברחמים ויושיע אותם.
מבנה גוף היוצר
היוצר בנוי בתבנית המקובלת לגופי יוצר בפיוט המזרחי, היא תבנית ה"קיקלר". בהתאם לתבנית זו, היוצר בנוי ממחרוזות בנות שלשה טורים, ולאחר כל גוש בן שלוש מחרוזות באה מחרוזת קדוש, אף היא משולשת טורים. בסך הכל יש בפיוט זה שבעה גושים כאלה. רבי שמעון הגדול הקדיש את נושא היוצר שלו לעיסוק בענייני מלכויות זכרונות ושופרות, ולכן הקדים לכל גוש אחת מהמילים "מלך", "זכור" ו"שופר", לסירוגין. קישוטים תבניתיים מן הסוג הזה אינם נפוצים ביוצרות האירופיים, אבל גם אינם נדירים במיוחד. הטור השלישי בכל מחרוזת, הן במחרוזות גוף הפיוט הן במחרוזות הקדוש, הוא מובאה מפסוק, לרוב פסוקים העוסקים בנושא של גוש המחרוזות.
הקהילות נהגו ששליח הציבור אומר את מחרוזות הקדוש בניגון, והציבור עונה בכל פעם את הצלע השלישית, שהיא הציטוט מן המקרא.
סיום הפיוט, "בְּאוֹר ה' לְכוּ וְנֵלְכָה", מעביר לברכת "יוצר המאורות", לתחילת הפסקה "המאיר לארץ". בנקודה זו אין אצל רבי שמעון הגדול מנהג קבוע, ויוצרות אחרים שלו מעבירים דווקא לפסוק הראשון של קדושת היוצר, "קדוש קדוש קדוש", כייעוד המקורי של היוצר.
חתימה
בעוד ראשי השורות (לאחר מילות הקבע) יוצרות אקרוסטיכון אלפביתי, בטורים השניים חתם הפייטן את שמו, ומתקבלת החתימה שמעון ב (ב)ר יצחק א (חח)לחנן בני. ייתכן שיש להתעלם מהאותיות שבסוגרים, אך ישראל דוידזון מציע שסדר המחרוזות השתבש והבי"ת הכפולה מקומה אחרי הרי"ש. משום כך הוא מגיה גם את לשון הפיוט ל. בשם צונץ הוא מציע כי האות חי"ת הכפולה רומזת למילה "חיים". מחרוזות הקדוש מצטרפות לחתימה ארוכה נוספת המזכירה את המחבר ואת בנו. הפענוח המדויק של סוף החתימה אינו ברור כל כך, ונאמרו הצעות שונות: שמעון בר יצחק אלחנן בני יחי לחיי עולם אמן סלה, או שמעון בר יצחק אלחנן בני יפול חבלי לחיי עולם אמן סלה, או שמעון בר יצחק אלחנן בני יחי לארך ימים לחיי עולם יכתב אמן סלה. צירוף מחרוזות הקדוש לחתימה אחת ארוכה היא חריגה בפיוט האירופי. חתימה זו, המזכירה מלבד את רבי שמעון המחבר עצמו גם את בנו אלחנן ומברכת אותו, מוזכרת פעמים רבות במסגרת אגדת "האפיפיור היהודי". לפי אגדה נפוצה, אלחנן בנו של ר' שמעון נחטף בילדותו והיה לבסוף לאפיפיור שבשלב מסוים גילה את יהדותו וקידש שם שמים, ולכן בחר אביו לחתום בשמו. עם זאת, פייטנים החותמים גם את שם בנם או אחיהם הם מחזה נפוץ. בזכות ציטוטה בסיפור הנ"ל, התפרסמה במיוחד השורה "אֵ-ל חָנַן נַחֲלָתוֹ בְּנעַם לְהַשְׁפַּר", שבה רמוז השם אלחנן.
הזולת
בפיוט ה"זולת" (לאחר "אין א-להים זולתך") ממשיך המחבר את הנושא שפתח בו, והזולת מוקדש אף הוא למלכויות זכרונות ושופרות.
בתקופה קדומה פסקו באשכנז מלומר פיוטי זולת בראש השנה וביום הכיפורים, ובתקופה מאוחרת יותר נאמרו בספרי המנהגים מספר טעמים לכך. בשל כך, כבר מתקופה קדומה זולת זה של רבי שמעון נשכח והוצא מהמחזורים. הדפסתו בידי דניאל גולדשמידט נעשתה על פי כתב יד אחד בלבד בו הופיע הזולת עדין, שאף בו הוא הופיע ללא ניקוד.
מבנה הזולת
גם המבנה בזולת דומה לזה של היוצר, אך אין בו מחרוזות "קדוש". בפיוט חמשה עשר טורים משולשים, כאשר הצלע השלישית היא ציטוט מפסוק. בשנים עשר הטורים הראשונים הציטוטים הם מפסוקי התורה המובאים בנוסח הקבע של מלכויות זכרונות ושופרות ("תקיעתא דבי רב"), לסירוגין.
ראשי הטורים יוצרים אקרוסטיכון אלפביתי, ולאחר תום האלפבית את החתימה "שמעון בר יצחק חזק".
כנדרש מתפקידו המקורי של הזולת, להעביר לפסוק "מי כמכה באלים ה'" או סמוך לו, הזולת מסיים באזכור יציאת מצרים ("כִּימֵי צֵאתְךָ מִתְּלָאוֹת אַרְאֶנּוּ נִפְלָאוֹת").
החלוקה המנהלית של רפובליקת מולדובה
החלוקה המנהלית-טריטוריאלית של רפובליקת מולדובה (ברומנית:Organizarea administrativ-teritorială a Republicii Moldova): מבחינה מנהלית רפובליקת מולדובה מחולקת החל משנת 2001 ל-32 "ראיונים" או נפות, ערים וכפרים. 13 הערים בעלות מעמד מיוחד נקראות רשויות עירוניות או municipii (מוניצ'יפי - ביחיד:מוניצ'יפיו). הכפרים והערים נחשבים לרמה הראשונה של החלוקה המנהלית. 32 הנפות נחשבות לרמה שנייה.
מוזאיון
מוזאיון (ביוונית: Μουσεῖον) הוא השם שניתן במיתולוגיה היוונית, למקדש שנבנה לתשע המוזות שהיו אלות היצירה, האמנויות והמדעים, פטרוניות תחומי המחול, המוזיקה, ההיסטוריה, הספרות, המחזאות והאסטרונומיה ותפקידו היה להעניק השראה ליוצרים השונים, בעיקר למשוררים, למוזיקאים ולפילוסופים היווניים, המוזאיון היה אחד מן המקדשים החשובים ביותר לתשע האלות והוא נבנה בסביבות שנת 295 לפנה"ס באלכסנדריה שבמצרים יחד עם הספרייה הגדולה של אלכסנדריה תחת שלטונו של תלמי הראשון. המוזיאון, שבו מרוכזים כיום יצירות אמנות ושכיות חמדה, היה בראשיתו, כפי ששמו מרמז, מקדש למוזות.
החלוקה המנהלית של רפובליקת מולדובה
החלוקה משנת 2003
בשנת 2001 חזרה רפובליקת מולדובה לחלוקה המנהלית ל"ראיונים" או נפות שהייתה נהוגה בימי השלטון הסובייטי. כיום המדינה מתחלקת ל-32 נפות ("ראיונים"), 13 רשויות עירוניות (קישינב, טירספול, בלץ, בנדר, קומרט, קאהול, אונגן, סורוקה, אורהיי, צ'אדר-לונגה, אדינץ, חנצ'שט וסטרשן) ושתי יחידות טריטוריאליות אוטונומיות מוכרות:גגאוזיה U.T.A.G והיחידות המנהליות-טריטוריאליות שמשמאל לנהר דנייסטר או "של הדנייסטר" U.T.A.N.
אזור שנוי במחלוקת
בפועל בשטח האזור האוטונומי האחרון U.T.A.N קיימת כיום מדינה שהכריזה את עצמה כעצמאית והנקראת "הרפובליקה המולדובית של הדנייסטר" (או טרנסניסטריה) המנוהלת על ידי ממשלה פלגנית בעיר טירספול. בפי הקהיליה הבינלאומית ושלטונות קישינב היא נקראת "היחידה הטריטוריאלית האוטונומית של הדנייסטר". אין חפיפה ממש בין ה"רפובליקה המולדובית של הדנייסטר" והיחידה הטריטוריאלית האוטונומית של הדנייסטר. הרפובליקה של הדנייסטר שולטת על 4 נפות ("ראיונים") וחצי:קמנקה, רבנציה, גריגוריופול, סלובוזיה וחצי מנפת דובסאר. החצי השני של נפת דובסאר נשלט על ידי שלטונות קישינב. הרפובליקה המולדובית של הדנייסטר שולטת בנוסף בשטחים שאינם חלק מהיחידה הטריטוריאלית האוטונומית של הדנייסטר דהיינו, ברשות העירונית בנדר ובחלקים מהנפות קאושן ואנני נוי.
מוזאיון
היסטוריה
בשנת 331 לפנה"ס החליט אלכסנדר מוקדון על הקמת עיר לחופי הים התיכון. המקום שנבחר היה כפר דייגים קטן בשם רקוֹטיִס ושמה של העיר החדשה היה "אלכסנדריה" על שמו של מי שחולל במעשׂיו את האימפריה ההלניסטית ומי ששלט מעתה במצרים, אלכסנדר הגדול. בשנת 305 לפנה"ס, לאחר מותו של אלכסנדר ובמהלך מלחמות הדיאדוכים שבאו בעקבותיו, פוצלה האימפריה למספר ממלכות ונולדה הממלכה התלמיית במצרים. עיר הבירה של השושלת התלמית נבחרה להיות אלכסנדריה והיא נותרה כך עד סיום השלטון התלמי במצרים בשנת 30 לפנה"ס.
החלוקה המנהלית של רפובליקת מולדובה
הרפורמות בחלוקה המנהלית במהלך השנים
גלגולי החלוקה המנהלית של שטחי המדינה הם מקור למידע חשוב על תולדותיה. החל מהתאריך 11 בנובמבר 1940 הוקמו ה"ראיונים": קלראש, קאושן, צ'ימישליה, אדינץ, פלשט, פלורשט, קוטובסק (חנצ'שט לשעבר), לאובה, אורחיי, רזינה, רשקאן, לאזובסק (סנג'ריי לשעבר) וולקנשט.
מוזאיון
היסטוריה
עם התפרקותה של ממלכת אלכסנדר התעוררה תחרות בין הממלכות היורשות, לצד צורך בבנייה פנימית של אותן ממלכות. אלכסנדר אמנם כבש ואיחד חלקים נרחבים מאגן הים התיכון המזרחי, ועד מרכז אסיה וצפון-מערב הודו, אך עתה תפקיד בניית המדינות דרך הערכים היווניים נותר בידי ממשיכי דרכו. מצרים התלמיית הייתה העשירה והמגובשת בין הממלכות היורשות, ועם עלייתו של תלמי הראשון החל תהליך בניית הממלכה ובמרכזה עיר הבירה אלכסנדריה.
כדי להתאים את העיר החדשה לאמות המידה הגבוהות ביותר של העולם היווני, הוקם בעיר המוזאיון שהיה מרכז למידה, אומנויות ומחקר ושימש כמקדש למוזות. בתוך מוסד המוזאיון, הוקמה גם הספרייה שהייתה ארכיון למגילות וכרכים של ידע וכתבים אשר מצאו את דרכם לאלכסנדריה. הקמת הספרייה מיוחסת לתקופתו של המלך תלמי הראשון, וזאת משום שמי שנחשב למייסד הספרייה, דמטריוס מפלרום (350 - 280 לפנה"ס), פעל ובנה באלכסנדריה בתקופתו של תלמי הראשון מהגעתו לאלכסנדריה בשנת 297 לפנה"ס עד לעלייתו של תלמי השני בשנת 283 לפנה"ס, כאשר נאסר והוגלה מהעיר.
החלוקה המנהלית של רפובליקת מולדובה
יישובים
ברפובליקת מולדובה ישנם 1,681 יישובים: 5 מתוכם יש להם מעמד של רשויות עירוניות (מוניצ'יפיו): קישינב, בלץ, טיגינה, קומרט וטירספול. לבלץ יש שני יישובי לוויין:אליזבטה וסדובוי. לטיגינה (בנדר) יש יישוב לוויין אחד:פרוטיאגיילובקה. . ל-60 יישובים מעמד של ערים הכוללות 39 כפרים. ל-914 יישובים מעמד של כפר גדול (קומונה) (סובייטים כפריים או מועצות כפריות לשעבר) ו-660 יישובים הם כפרים הכפופים לכפרים הגדולים.
מוזאיון
היסטוריה
בסביבות שנת 146 לפנה"ס היו באלכסנדריה מהומות פוליטיות שהבריחו ממנה מלומדים רבים. יוקרתה הרוחנית החלה לדעוך וכך גם יוקרתו של המוזיאון. עם זאת, גם קלאופטרה השביעית, השליטה התלמיית האחרונה, עדיין נהגה להשתתף בדיוניו. בתקופת השלום של אוגוסטוס חל שגשוג מחודש במוזיאון. הקיסרים הרומיים הראשונים ביקרו בו והרחיבו את בנייניו, וביקרו בו גם מלומדים כמו פלוטרכוס, דיון כריסוסטומוס, לוקיאנוס וגלנוס. בשנת 270 לספירה המוזיאון נהרס, הוקם שוב וחידש את פעולתו. אדם בשם "תיאון", שחי בשנת 400, נזכר כחבר אחרון של המוזיאון.